钦定古今图书集成/理学汇编/字学典/第143卷 > 《释常谈》
## 钦定古今图书集成/理学汇编/字学典/第143卷 > 《释常谈》

### 世有轻裘公子长铗少年策玉辔于春朝风流可 爱酌金壶于月夜逸乐无偕洎乎陪佳客之谈谐 与儒士之言论理涉隐论不究津涯几至面墙真

可痛惜！遂乃探古经之秘义，掇前史之奥词，仅以成编，随目注解，总得二百事，名曰《释常谈》。庶有饰于芜词，固不愧于博学。其或继玉麈尾者，无倦习诸云尔。

投笔

从文入武，谓之投笔。《汉》班超，字仲升，家贫，佣书以自
给，乃掷笔于地曰：“大丈夫当效张骞、傅介子立功于
异域，以取封侯万里之外，安能久事笔砚乎？”时大将
军耿康用超为行军司马，讨西域有功，封为定远侯。

甲第

好宅谓之甲第。甲者，首也。《汉书》：“平恩侯许伯入新宅，
盖宽饶，访之入门，仰视而叹曰：‘富贵无常，如此甲第，
所阅甚多，忽即易主’。”

醇醪

好酒谓之醇醪。《吴书》程据常以气凌周瑜，瑜未尝有
愠色，承奉愈谨。程据自惭，遂投分于瑜曰：“与公瑾为
友，如饮醇醪，不觉自醉。”

小冠子夏

患目者谓之小冠子夏。《汉书》：杜钦、杜邺俱有大名，于
时两人皆字子夏。钦眇一目，被人呼之盲子夏，钦恶
以盲字为号，自作一小冠戴之，时皆呼为小冠子夏。

喋喋

多语话，谓之喋喋。汉文帝幸上林苑虎圈，问上林尉
虎圈中事，尉一词不措，有啬夫代奏对，言语无穷，应
答不滞。帝乃命与啬夫官。张释之谏曰：“不可。啬夫利
口捷给，陛下若与之官，即使天下之人唯事口舌喋
喋而已。”帝遂纳谏。

泰山

丈人谓之泰山。元宗开元十三年，封禅于泰山，张说
为封禅使。说女婿郑镒，本是九品官。旧例，封禅后自
三公以下，皆转迁一阶一级，惟郑镒是封禅使女婿，
骤迁至五品，兼赐绯服，因大酺次。元宗见镒官位腾
跳，怪而问之，镒无词以对。优人黄幡绰奏曰：“此乃泰
山之力也。”因此以丈人为泰山。

渭阳

舅谓之渭阳。《左传》云：秦康公之母，即晋献公之女也。
康公送献公之子文公，至渭阳，曰：“见我舅氏，如母存
焉。”是康公送舅至渭水之北，因曰渭阳也。

宅相

外甥谓之宅相魏舒字阳元，少孤，为外家甯氏所养。
甯氏起宅，相者曰：“此宅合出贵甥。”魏舒闻之曰：“吾为

玉润

女婿谓之玉润。晋乐广字彦辅，众皆呼为“冰清女婿。”
卫玠字叔宝，世号为玉人。故时为之语曰：“妇翁冰清，
女婿玉润。”

东床

女婿谓之东床。晋太尉郗鉴遣门生求女婿于王导
家，导命来使遍观之。王氏子弟咸自矜持，唯一人于
东床坦腹而卧，旁若无人。郗太尉闻之曰：“东床坦腹
者，佳婿也。”访问，乃是羲之，遂以女妻焉。

有尺布斗粟之事

兄弟不睦，谓之有尺布斗粟之事。汉文帝时，淮南王
长卿，文帝弟也。谋不轨，文帝不忍戮，谪于蜀，在道不
食而死。时人谣言曰：“一尺布，尚可缝；一斗粟，尚可舂，
兄弟二人不相容。”帝闻之，追悔不及。

参商

兄弟不和，夫妇不睦，皆谓之参商也。《左传》曰：“昔高辛
氏有二子，长曰阏伯，次曰实沈，居于旷林，皆不相善，
日寻干戈，以相征讨。后帝不臧，迁阏伯于商丘，主辰
星；迁实沈于大夏，主晋星。故谓之参商。”

张盖

戴席帽谓之张盖。《春秋后语》曰：商君问赵良曰：“吾相
秦，何如五羖大夫？”良曰：“五羖大夫相秦也，劳不坐乘，
暑不张盖。及其薨也，童子不歌谣，舂者不相杵，君不
如也。”

倾盖

卸帽谓之倾盖。《家语》曰：“孔子之郯，遇程子于途，倾盖
而语，终日甚悦，顾谓子路曰：‘取束帛以赠先生’。”倾盖，
驻车者也。

爱忘其丑

人有相善不顾其过，谓之爱忘其丑。《吕氏春秋》曰：陈
有丑人名敦洽，庞眉权颡，广眼垂肩，唇薄鼻昂，皮肤
皴黑。陈侯悦之，外使治国，内使制身。后楚兵所围，发
言拙避，楚遂大怒，促兵伐陈，三月而灭。人有言曰：“敦
洽貌陋足以骇人，语拙足以丧国。陈侯可谓爱忘其
丑。”

水窦

沟渠谓之水窦。《左传》曰：“荜门圭窦之人，而皆凌其上。”
又曰：“礼义著人情之窦，大可通流也。”

素领

项后白发，谓之“素领。”汉冯唐白首为郎官，素发垂领。

铜臭

将钱买官，谓之铜臭。后汉崔烈有重名，灵帝时，入钱
五百万，拜司徒，烈名誉遂减。乃问其子钧曰：“外人议
我，以为何如？”钧对曰：“人尽嫌大人铜臭。”烈怒，举杖击
之，钧服武弁而走。烈曰：“挝不受而走，岂为孝乎？”钧曰：
“舜事瞽叟，小杖则受，大杖则走。”烈惭而止。今以富者
亦曰铜臭也。

跃马肉食

乘肥马，食珍味，谓之跃马肉食。《史记》：秦国蔡泽问善
相者唐举曰：“闻君相李兑，百日内持国柄，有诸乎？”举
曰：“有之。请相予何如？”唐举视之曰：“君偈鼻戾唇，魋颜
蹙颈，吾闻圣人不相，殆先生乎？”蔡泽知唐举戏之，乃
曰：“‘君更得四十三年矣’。蔡泽笑曰：‘吾跃马肉食，更得
四十三年亦足矣’。”后果代应侯为秦相。

元昆

长兄谓之元昆。《周易》曰：“元者，善之长也。亨者，嘉之会
也。”元则长也。故《论语》曰：“人不间于其父母昆弟之言。”
注云：“昆即兄也。”非长兄不得呼元昆也。

义方之训

教子弟谓之义方之训。《左传》曰：石碏云：“臣闻爱子，教
之以义方也。”

𫄨绤

葛衫谓之𫄨绤。《论语》曰：“当暑袗𫄨绤，必表而出之。”注
曰：“单著葛衫而出，非礼也。”

挟纩

著绵衣谓之挟纩。《史记》：楚与齐战，楚既众，时值切寒，
楚王抚慰将士，甘言勉之，三军皆如挟纩，不觉寒也。

倒载

沈醉谓之倒载。《晋》山简字季伦，为荆州牧，每出，醉唱
而归。人歌曰：“山翁住何处，来往高阳池。日夕倒载归，
酩酊无所知。”

加笾

增添饭味，谓之加笾。《左传》曰：“郑伯享楚子，加笾豆六
品矣。”

狐假虎威

托威权者，谓之狐假虎威。《春秋后语》曰：楚庄王问江
乙曰：“寡人自以昭奚恤为相，诸国不敢犯境，岂非贤
相之力乎？”江乙对曰：“王曾闻狐假虎威乎？”

周郎

士流会音乐，谓之周郎。《吴志》：周瑜，字公瑾，妙于音律每有筵宴，所奏音乐，小有误失，瑜必举目瞪视。时人
曰：“曲有误，周郎”顾初，孙权兄名策，与周瑜同征夏侯，
获乔公二女，策与瑜各纳一人。策谓瑜曰：“乔氏虽至
流离，得吾二人采纳，可谓佳婿矣。”吴国因此呼瑜为
周郎也。

蚌鹬相持

两人相捃拾，谓之蚌鹬相持。《史记》：“赵欲伐燕，苏秦为
燕说赵王曰：‘臣今来时，水中见一蚌出曝其腹，有鹬
鸟啄其肉，而蚌合其嘴。鹬曰：‘今日不雨，明日不雨，必
有死蚌’。蚌曰：‘今日不出，明日不出，必见死鹬’。相持之
际，有渔父见并而擒之。今燕赵相持，为弊甚众，臣恐
强秦有渔父之功，愿大王熟计之’。赵王乃止。”

排闼

推门入，谓之“排闼。”《汉书》曰：樊哙，沛人也，以屠沽为业。
后从高祖征伐，有功。高祖既定天下，尝卧疾于禁中，
不欲见人，诏阍者不令放群臣入，哙乃排闼直入，见
高祖流涕曰：“陛下与臣等起于丰沛，其何壮也！今天
下已定，又何惫也！”帝乃笑而起。

鼓盆

丧妻谓之鼓盆。庄周妻亡，惠子往吊，庄周不哭，乃鼓
盆而歌。人问其故，庄周曰：“哭且无益，自损而已。”

巨卿之信

与人相约，应时而至，谓之巨卿之信。《后汉》范式，字巨
卿，与张元伯为友，春别京师，暮秋为期。元伯至，九月
十五日，杀鸡炊黍以待之。母曰：“相去千里，何以审的？”
元伯曰：“巨卿信士，必不愆期。”言讫，巨卿果至。

邓艾之疾

口吃谓之邓艾之疾。魏将邓艾患吃，晋文帝戏艾曰：
“每称艾艾，不知有几艾？”艾答曰：“假如孔子云：‘凤兮凤
兮，亦只有一凤耳’。”

文过饰非

有过不改，但说词理，谓之文过饰非。《论语》曰：“小人之
过也必文。”

大宛

马谓之大宛。《汉书》：“李广利为贰师将军，领兵伐大宛
国，得汗血马，武帝遂作《天马歌》”，因号马为大宛也。

刍粟

马料谓之“刍粟。”《后汉》第五伦为会稽太守，躬自斩刍
烂粟以饲马。

弹铗

讥讽：主人觅食物，谓之弹铗。《史记》：冯驩在孟尝君门
下为客，每给蔬饭，驩乃倚柱弹铗而歌曰：“长铗兮归
去来，食无鱼。”孟尝君知之，乃依上客，给以鱼肉。后果
有市义三穴之功，以报孟尝君。

佣书

受雇写文字，谓之佣书。《吴志》：“阚泽，字德润，会稽人。好
学，居贫，为人佣书以自给，抄写才毕，已诵在口。后位
至侍中。”

蒲鞭之耻

罪重而惩轻者，谓之蒲鞭之耻。《汉书》：“刘宽，字文饶，为
南阳太守。吏有过，以蒲鞭决，贵示其耻也。”

开东阁

接待宾客，谓之“开东阁。”汉公孙弘起客舍，谓之“东阁。”
招迎贤士，为丞相，封平津侯。

东道

接待宾客，谓之东道。《史记》：秦欲破郑，郑国君谓秦王
曰：“若能舍郑，愿为东道之主，有宾客往来，可以救接
其不达者也。”

杨朱之泣

泣于途路，谓之杨朱之泣。《淮南子》曰：“杨朱见岐路而
泣之，曰：‘何以南？何以北’？”高诱曰：“嗟其别易而会难也。”

七步之才

文章敏捷，谓之七步之才。陈思王名子建，魏文帝亲
弟也，有大才，文帝嫉之，令作诗，限七步内须成。子建
诗曰：“煮豆燃豆萁，豆在釜中泣。本是同根生，相煎何
太急。”

八斗之才

文章多谓之八斗之才。谢灵运尝曰：“天下才有一石，
曹子建独占八斗，我得一斗，天下共分一斗。”

胶柱鼓瑟

不见机而守旧规者，谓之胶柱鼓瑟。《史记》：赵有名将
赵奢能用兵。奢既死，赵王怜之，使其子括将兵拒秦。
蔺相如谏曰：“大王以其父之能而用其子者，如胶柱
鼓瑟耳。”

郁垒

桃符谓之郁垒。《千宝续搜神记》及应劬《风俗通》云：“东
海之中，度朔山有盘桃，屈曲三千里，枝间东北山有
二鬼，一名郁垒，一名神荼，万鬼皆怕之。今岁首立桃
符于门，画此之形，以辟鬼也。”

弊帷之叹

雪东门之耻

坚心报怨，谓之“雪东门之耻。”越王勾践不纳范蠡之
谏，兴兵伐吴，果大败于吴之东门。越王以馀兵五千，
退保会稽，遂苦身劳思，置胆于坐卧之所，出入尝之，
不忘其苦。后果获吴军，以雪《东门》之耻。

折券

毁除文契，谓之“折券。”齐相孟尝君受封邑于薛，召门
客往薛征租，时有下客冯驩请行，驩至薛，召欠租者
悉至，合其券既同，诈称孟尝君令放欠租，尽焚其券。

分谤

救人行非事，谓之分谤。昔韩献子将欲斩人，却献子
往救之，至则已斩讫。却献子徇之曰：“吾为韩君分谤
也。”

弃𦈡之志

人有决意求官者，谓之弃𦈡之志。《史记》：“终军，字子云，
西游入关，关吏曰：‘若还，当合符𦈡’。军曰：‘大丈夫西游，
终不徒还’。遂弃𦈡而度关。后为谒者，持节出关，关吏
见之曰：‘此前弃𦈡生也’。”

伐柯

媒人谓之伐柯。《诗》曰：“析薪如之何？匪斧不克。娶妻如
之何？匪媒不得。”

王济之僻

谙马性，谓之王济之僻。晋土济乘马度水，马不肯度。
济曰：“必是惜锦连钱，今之紫襜是也。”令解去之，马乃
过水。杜预谓晋帝曰：“王济有马僻，和峤有钱僻。”帝问
曰：“卿有何僻？”曰：“臣有传僻。”

润屋

家富谓之润屋。《曾子》曰：“德润千身，富润于屋。”

修容

重梳裹谓之“修容。”汉冯黎，字叔平，为人矜严，好修容
仪，动作可观。

鬒发皓齿

女人发黑齿白，谓之鬒发皓齿。汉武帝幸平阳公主
宅，见歌者鬒发皓齿，悦而问之，主曰：“姓卫，字子夫。”帝
遂纳之，即令升车，从帝入宫，后册为皇后。

鲜妆帕服

妇人施粉黛花钿，著好衣裳，谓之鲜妆帕服。《李夫人
别传》曰：夫人久病，武帝亲往问之，夫人面墙而卧，都
不回顾，默然不语，帝垂泣而去。延年已下，责夫人曰：
“帝既再三顾问，合转面见帝，嘱托骨肉，何乃略不回
顾？”夫人曰：“我若不起此病，帝必追思我，鲜妆帕服之
时，是深嘱托也。”

幺么

身小谓之“幺么。”《春秋后语》曰：齐相孟尝君入秦，秦王
留之，不放归本国。君乃逃去，至函谷关，关犹未开。秦
法候鸡鸣关方开，孟尝君有门客，诈作鸡鸣关，乃开，
遂得出关，径往赵。赵之人闻孟尝君至，观者如堵，及
见，乃曰：“向来闻孟尝君之名，将谓是魁梧之士，此乃
幺么丈夫耳！”

持两端

事有未决，临时看势，谓之持两端。《史记》魏信陵君之
姊嫁赵平原君为夫人，秦发兵围平原君，平原君遂
遣使告信陵君，令求魏王救之。王曰：“欲救赵，又恐秦
强大，不救又与赵邻国之情。实持两端。”

色庄

面严毅谓之色庄。《论语》曰：“君子色庄者乎？”

屣步

不乘鞍马谓之“屣步。”屣，屐也。蔡邕雅重王粲，屣步迎
之。

匕著

匙著谓之匕著。《蜀志》：先主刘备从曹操归许昌，操因
从容，次谓先主曰：“天下英雄，唯使君与操耳。本初之
徒，不足数也。”先主食次，不觉匕著堕地，盖怕曹操。此
语恐相害也。

握发吐餐

不倦宾客谓之握发吐餐。《史记》：周公辅政七年，其子
伯禽骄慢，公诫之曰：“吾是文王之子，武王之弟，成王
之叔，于天下可谓贵矣，犹一沐三握发，一食三吐餐，
以接宾客，恐遭人怨，恐遗天下贤士，汝慎勿骄慢于
四方。”

挂冠

休官谓之“挂冠。”西汉逄萌，字子康，见王莽篡逆，乃曰：
“不去，祸将及身。”遂解冠挂于城门而去。

步履蹒跚

患脚，谓之步履蹒跚。春秋时，平原君赵胜有爱妾登
楼，见一跛躄者于楼下蹒跚而行，妾见之大笑。躄者
诣其门，谓平原君曰：“某不幸有足疾，君家美人笑某，
请君斩其头。”平原君许之而终不斩。门下诸客闻之，
稍稍而去。有一客谓君曰：“君许躄者斩美人而终不
斩，是君无信也。”平原君遂斩其妾以谢之，诸客再至

槚楚

杖谓之槚楚。《礼记》曰：“槚楚二物，权其威也。”

塞上翁失马

祸福相随，谓之塞上翁失马。《淮南子》云：“塞上翁有好
道者，家有走马入边地，邻人皆叹其失马，翁曰：‘未必
为祸’。居数日，其马引骏马同归，邻人又皆贺之，翁曰：
‘未必为福’。既得骏马，翁之子堕马折臂。邻人又来借
问，翁曰：‘未必为祸’。居一年，北兵入塞，天下丁壮者皆
控弦而战，翁之子以臂折得免。”

投辖

留客饮宴，谓之“投辖。”昔陈遵饮酒，宾客满座，尽取客
之车辖投于井中。

罍耻

饮酒次酒尽，谓之罍耻。《礼记》曰：“瓶之罄矣，罍之耻矣。”

无投杼之疑

清慎之士，被人谗毁，谓之无投杼之疑。鲁人有与曾
参同姓名者杀人，而参母方织，有人来告其母曰：“曾
参杀人。”母曰：“参必不杀人。”俄倾，又有人来告其母曰：
“曾参杀人。”母亦不信。如此三度，其母乃惊疑投杼，出
门而望，复有人来，问之，答曰：“杀人者，非母之子也。”

登徒子

男子好色，谓之登徒子。宋玉曰：“登徒子，真好色者也。
妇人有蓬头垢面，弯耳露齿，皆淫之。”

不速之客

凡筵席有不屈命而自来者，谓之不速之客。《周易》曰：
“包有鱼，不利于客。有不速客三人来，敬之终吉。”

憔悴

人有失意瘦恶，谓之憔悴。《春秋》云：“屈原事楚怀王，为
三闾大夫，为佞臣靳尚所谗，王乃流放之。原遂游于
江潭，行吟泽畔，形容憔悴。”

陆云之癖

爱笑，谓之陆云之癖。《晋》陆机见司空张华，华曰：“贤弟
何不来？”机曰：“舍弟有笑疾，不敢不先陈之。”张华须偏，
遂以锦囊盛之。云见果大笑，华终不怪。又尝缞绖上
船，水中见己之影，大笑，落水几死。

无盐

女人丑陋。谓之“无盐。”齐有丑女。号“无盐臼。”头深目垤。
胸坠腰肥。项少发。皮肤如漆。

伐善

凡人自衒其能，谓之伐善。《论语》曰：“愿无伐善，无施劳。”

盘庚

五迁谓之盘庚。《尚书盘庚》云：“殷帝五迁其国。”

杖头

百钱谓之“杖头。”晋阮修，字宣子，尝以百钱挂杖头，至
酒家独饮，酣畅而归。

上巳日

三月三日，谓之上巳日。《汉书礼仪志》：“三月三日，士流
祓禊饮酒于东流。”自魏但以三月三日，不计上巳日。

落帽之辰

重阳，谓之落帽之辰。晋孟嘉为桓温参军，温甚重之。
重阳会饮于龙山，嘉后至，急风起，吹帽落而嘉不觉，
温戒左右勿言，以观举止也。

丧明之戚

子死，谓之丧明之戚。《礼记》曰：子夏死，其子而丧其明。
曾子吊而问曰：“吾尝与汝事夫子于洙泗之间，退而
老于西河之上，使西河之民疑汝于夫子，汝罪一也；
丧汝亲，使人未有闻焉，汝罪二也；汝子死而自丧其
明，汝罪三也。”子夏投其杖而拜之曰：“吾过也。”

倨傲

见人轻慢，谓之倨傲。汉郦食其谒高祖，高祖方使二
婢洗足次，令引食其入。食其既入，见高祖乃长揖而
不拜。问高祖曰：“大王欲助秦乎？为复破秦？若拟破秦，
岂可倨傲见长者耶？”

亹亹

“事有相续，谓之亹亹。”亹亹者，莫善乎蓍龟，故天生神
物，圣人则之。“亹亹”，即是相续不绝也。

以己方人

人自所好而指与他人同者，谓之“以己方人”，谓以己
身比方他人也。《论语》云：“子贡方人。子曰：‘赐也贤乎哉？
夫我则不暇’。”今人多云以己方人也。

绝缨

夜饮次，忽烛灭，谓之绝缨。楚庄王与群臣夜饮次，烛
灭。有一人起牵美人衣。美人告王曰：“有人牵妾衣，已
绝，得其缨矣。”王曰：“饮人以酒而责人以礼，吾不为也。”
遂令左右尽绝其缨，然后继烛。

哀王孙

见贫士与钱及食，谓之哀王孙。《汉书》：韩信，淮阴人也。
少时家贫，尝至下邳钓鱼，有漂母哀之，将归家致食，
因止信数十日。信谓漂母曰：“异日必愿酬答。”漂母曰：
“哀王孙而进食，岂望报乎？”

扫门

曹参，无人相导，勃每日早来，平明即往参之门，扫净
街路。参怪而潜问之，乃魏勃也。引而问之，答曰：“愿见
丞相。”于是为之通达，参遂纳之，擢为舍人。

俯拾地芥

能修志业，苦求身事，谓之如俯拾地芥。《汉书》，夏侯胜，
字长公，常云“男子所患不明一经。经术既明，取朱紫
如俯拾地芥。”

归遗细君

从外将物归与妻，谓之“归遗细君。”细君即妻也。汉武
帝因伏日赐东方朔肉，太官不在，朔乃自抽所佩剑，
割肉将归。太官遂奏帝，帝令朔自责。朔曰：“拔剑割肉，
一何壮也！割之不多，又何廉也！归遗细君，又何义也！”

达于未萌

知未来事，谓之达于未萌。《春秋后语》云：赵武灵王欲
衣胡服，公子成以不便奏之。王问服之义，公子成对
曰：“愚者暗于成事，智者达于未萌。”遂不纳公子成之
言，即日胡服。

何日脂辖

问人何日远行，谓之何日脂辖。《诗》曰：“巾车脂辖，行在
何日？”

有鸿鹄之志

人虽居贫而志大者，谓之有鸿鹄之志。《史记》，陈胜，字
涉。少时家贫，为人佣耕，忽谓同耕者曰：“他日富贵不
忘汝。”同耕者笑曰：“‘贫寒如此，焉有富贵’？胜曰：‘燕雀岂
知鸿鹄之志哉’！”

挂剑之义

心许人物而不忍移者，谓之挂剑之义。《史记》：吴季札，
吴王最小子也。王使札聘于晋，带剑以自卫。北过徐
君，念札之剑，虽不形言，札心已恻。札以远使未达，心
私许之。及札回，徐君已死，乃以剑挂墓树而去。

忠信获罪

为事尽忠，反招疑忌者，谓之忠信获罪。《史记》：苏秦自
齐归燕，国人毁之于燕王曰：“苏秦左右卖国，反复之
臣也。”王遂弃而不用。苏秦谓燕王曰：“王闻有忠信获
罪者乎？”

燕尔

新婚者谓之燕尔。《诗》曰：“燕尔新婚。”

于飞

夫妻同行，谓之于飞。《诗》曰：“凤凰于飞。”

自掇其咎

公然为非，自致其祸，谓之自掇其咎。《周易》曰：“不克讼”，
归逋窜也。自下讼上，患至掇也。

赵达

著谓之赵达。赵达，吴国人也。善将一著而筭，无不征
应吴国兴亡之事，并中其筭。

失饪

饮食过熟，谓之失饪。《论语》曰：“臭恶不食，失饪不食。”

风流酝藉

人有温柔《尔雅》，谓之“风流酝藉”，盖广德如此。

六出

雪谓之“六出”，草木诸花皆有五出，唯雪有六出。

二毛

发半白，谓之“二毛。”昔潘安仁年三十二岁，鬓已二毛。

驰骛

驱驰求名利，谓之“驰骛。”

风马牛

人事不相干，不相接，谓之“风马牛。”

黈纩

聋，谓之“黈纩”，天子以绵拥其耳，不听人过。

圆规方矩

“指教”谓之“圆规方矩。”

聋瞽

“不向好事”，谓之“聋瞽。”

败于垂成

凡事欲成却不成，谓之“败于垂成。”

靡恶不为

不善之事，并曾为之，谓之“靡恶不为。”

自媒

自称己善，谓之“自媒。”

厚诬

“枉人为非，谓之厚诬。”《史记》：“吾虽小人，不可厚诬君子。